સામાજિક કાર્યકર્તા તિસ્તા સેતલવાડ અને તેના પતિ જાવેદ આનંદની ધરપકડ સામેનો સ્ટે (મનાઇ હુકમ) હાઇકોર્ટે ૧૩ જૂન સુધી વધારી આપતાં તેમને મોટી રાહત મળી છે. તિસ્તાની સ્વૈચ્છિક સંસ્થા સાથે સંકળાયેલા Rs ૧.૪ કરોડની છેતરપિંડીના મામલે તેમની ધરપકડ સામે સ્ટે આપવામાં આવ્યો છે. હાઇકોર્ટે આ કેસની વધુ સુનાવણી ૧૨મી જૂનના રોજ મુકરર કરી છે. અગાઉ આ મામલે હાઇકોર્ટના જસ્ટિસ એ.વાય. કોગજેએ નોટ બિફોર મી કરી હતી, ત્યારબાદ હાઇકોર્ટના જસ્ટિસ બીરેન વૈષ્ણવની સમક્ષ આ કેસની સુનાવણી થઇ હતી.